cyanic-selkie/wikianc huggingface dataset:
Kokamai
Kokamai susidarė iš tupių omagvų, kurie, XVI a. prekiaudami Amazonės pakrantėse, atsikėlė į jos aukštupį. Pradžioje priėmė ispanų misijonerius, bet 1662 m. prieš juos sukilo kol 1666 m. buvo ispanų nugalėti. Smarkiai nukentėjo nuo epidemijų, prievartos. Nuo XIX a. įdarbinti kaučiuko surinkėjais.
Tradiciškai verčiasi žvejyba, vėžlių gaudymu ir jų kiaušinių rinkimu, kapline žemdirbyste (užliejamuose upių slėniuose – lydimine; augina manijokus, kukurūzus, ankštinius, batatus, žemės riešutus, medvilnę, tabaką), medžiokle. Pagrindiniai amatai – audimas, puodų lipdymas. Dabar kokamai smarkiai akultūruoti, verčiasi daugiausia prekybiniu žemės ūkiu, samdomais darbais (žemės ūkyje, kaučiuko surinkimo įmonėse, miškų ūkyje).
Įprastinę kokamų bendruomenę sudarydavo 30–40 didžiųjų šeimų. Būdinga patrilinijinė šeima, santuoka patrilokalinė. Būta vergovės. Išlaikę tradicinės tikybos bruožų (šamanizmas, tikėjimas miškų, vandenų dvasiomis). Nuo XX a. 8-ojo dešimtmečio tarp kokamų ėmė plisti sinkretinė-eschatologinė religija, jungianti krikščionybės ir tradicinės tikybos bruožus.
Walter Julián Martínez
Valteris Chuljanas Martinesas (g. 1982 m. kovo 28 d.) – Hondūro futbolininkas, rungtyniaujantis puolėjo arba saugo pozicijoje. Yra Kinija klubo Beijing Guoan FC žaidėjas, nuo 2002 m. rungtyniauja nacionalinėje rinktinėje.
Breslaujos valsčius
Breslaujos valsčius – buvęs administracinis-teritorinis vienetas dabartinėje šiaurės Baltarusijos teritorijoje, pasienyje su Latvija. Centras – Breslauja.
Istorija
Valsčius įkurtas XIX a. Kauno gubernijoje. Po I pasaulinio karo perėjo Lenkijai.
Buriavimas ledrogėmis Lietuvoje
Istorija
Pirmoji žinia apie Kuršių mariose atsiradusią galimybę buriuoti žiemą siekia XIX a. pradžią. Šaltiniai mini, kad žvejybos inspektorius Ernstas Vilhelmas Berbomas, pritaisęs bures prie rogių, jomis jau nuo 1830 m. vykdavo gaudyti brakonierių. 1892 m. Rusnėje vietiniai žvejai Lanckovskis ir Ankeris sumeistravo burines ledroges pagal amerikietišką pavyzdį; vėliau panašias, tik mažesnių išmatavimų, pasigamino Ventės rago švyturio prižiūrėtojas Redveikis. Klaipėdoje pirmieji pradėjo buriuoti 1910–1911 m. žiemą Jozefas Krauzė su Appelhagen firmos bendradarbiais. 1925 m. Henris Engelkė ir Valteris Prysas Kuršių marių ledu sugebėjo nuburiuoti iš Klaipėdos į Juodkrantę.
Didelį postūmį šiai žiemos sporto šakai padarė 1926 m. Rygoje įvykusi pirmoji Buriavimo ledu savaitė. Jos metu klaipėdiškiai susipažino su moderniai sukonstruotomis jachtomis, ypač didelį įspūdį padarė esto Eriko fon Holsto ledrogės. Buriuotojai iš Klaipėdos, Nidos ir Šilutės suskubo statyti panašias. Minimų metų pabaigoje Valteris Prysas pasigamino analogiškas, su 20 m² burėmis ledroges Nordost. Visgi patirties trūko: 1927 m. vasario 1 d., bečiuožiant prie Pervalkos, Nordost įskriejo į properšą, savininkas vos spėjo prieš tai laiku iššokti.
1927 m. kovo 6 d. prie Kintų įvyko pirmosios lenktynės. Jos aiškiai pademonstravo, kad moderniosios ledrogės yra pranašesnės už senąsias savadarbes: Nordost (Prysas, Klaipėda) ir Smot (?, Ventės ragas) nugalėjo jachtas Bonzo (Lanckovskis, Rusnė) bei Ešė (Redveikis, Ventės ragas). Tų pačių metų kovo pabaigoje Nordost vėl dalyvavo Buriavimo ledu savaitėje ir tarp vienuolikos dalyvių buvo penktas. Pagal moderniausius brėžinius 1933 m. F.V. Zybertas pasigamino Monotipas-XV klasės ledo jachtą, jai buvo suteiktas vardas G 1.
Etelbertas
thumb|Etelbertas
Buriavimas ledrogėmis Lietuvoje
Kuršių ledo jachtklubas
1927 m. kovo 7 d. Nidoje buvo įkurtas Kuršių ledo jachtklubas, tai buvo trečiasis Europoje buriavimo ant ledo klubas (po Eisseglervereinigung Berlyne ir Isjaktklub Stokholme). Po metų Rygoje Kuršių klubas (vadovas Valteris Prysas, vėliau – Ernstas Domšaitis), kaip Lietuvos Respublikos sportinė organizacija, buvo priimtas į naujai įkurtą Europos Buriavimo Ledu Sąjungą (EEU). 1928 m. klubas Smeltėje baigė statyti savo būstinę – medinį namą ant Kuršių marių kranto priešais tiltą per kanalą. Ant jo atsirado užrašas – Frydricho Nyčės žodžiai „Girtinas tas, kuris veikia kietai", ant stiebo iškeltas organizacijos vimpelas. Klubui priklausė jachtininkai: Valteris Rytas, Kurtas Gaidys, Paulius Leidigas, Vilhelmas Keleris, Haincas Naujokas ir kt. klaipėdiečiai, taip pat Ernstas Mollenhaueris iš Nidos bei Hansas Plioraitis iš Kintų. Svaresnių pergalių tarpukaryje nepasiekta, tik minėtina Hainco Felau antroji vieta Vokietijos pirmenybėse Unguroje.
Etelbertas
Etelbertas (apie 835–865 m. ruduo, Šerbornas, Anglija) – nuo 858 m. Kento, o nuo 860 m. ir Vesekso karalius iki savo mirties 865 m. Etelvulfo ir Osburgos sūnus, Etelbaldo brolis.
Buriavimas ledrogėmis Lietuvoje
Kuršių ledo jachtklubas
Klubas didelį dėmesį skyrė jaunajai kartai parengti. Iš įvairių laivų likučių bendromis pastangomis buvo sukonstruotos dvi mažesnės jachtos, turinčios 10 m² ir 15 m² burių plotą. Išklausę H.Felau ir V.Kelerio dėstomą teorinį kursą, devyni klaipėdiečiai berniukai toliau galėjo siekti meistriškumo čiuoždami šiomis dviem burinėmis ledrogėmis. Į klubą mielai buvo priimami ir vyresni pageidaujantys: taip 1938 m. nariu tapo Oto Vesels, jau sulaukęs 81 metus.
Etelbertas
858 metais Etelbertas paveldėjo savo tėvo Etelvulfo rytų dalies karalystę, o po brolio mirties 860 m. vėl sujungė šalį. Jo valdymo laikais danai, vadovaujami Ragnaro Lodbroko, išgrobė Kentą ir Nortumbriją, ir netgi nuėjo iki Vinčesterio.
Buriavimas ledrogėmis Lietuvoje
Kuršių ledo jachtklubas
Nors Kuršių marių akvatorija pakankamai didelė, bet sportininkams jos nepakako: esant geram ledo stoviui, jie per 15 minučių galėdavo pasiekti bet kokią pakrantės vietovę, prieš tai pastebėtą plika akimi. Ieškodami stipresnių pojūčių, jachtininkai buriuodavo tamsią naktį ar šviečiant mėnuliui. Paprastai kelionės apsiribodavo Kuršių mariomis, bet 1940 m. jachta Ahoi III buvo nukeliavusi iki pat prie Palangos naujai atsiradusios TSRS–Vokietijos valstybinės sienos. 1933 m. ir 1934 m. visa klubo flotilė dalyvavo išvykose į Švendlundą (Rytprusiai), kur varžėsi su Karaliaučiaus ir Kranto jachtomis.
Etelbertas
Etelbertas mirė 865 metų rudenį, nevedęs. Sostą paveldėjo jo jaunesnysis brolis Etelredas I.
Buriavimas ledrogėmis Lietuvoje
Kuršių ledo jachtklubas
Klaipėdiškiai buriuotojai patyrė vietinę ir tarptautinę palaikymą. Tarpukaryje plačiai garsėjo Talino jachta Phantom su 20 m² burėmis, kuri dalyvaudavo daugelyje regatų ir anuo metu jos įveikti nepavykdavo niekam. Nusivylę jachtininkai ėmė masiškai buriuoti su 15 m² burėmis, tikėdami atsigriebti bent šioje ledrogių klasėje. 1939 m. klaipėdiškiai dr. Valteris Komas ir Henris Dėningas apmokėjo jachtos–veteranės Phantom atsiradimą Kuršių jachtklube. Lenktyniavimo gudrybių perteikti į Klaipėdą buvo atvykęs legendinis E. fon Holstas, jam buvo suteiktas klubo garbės nario titulas.
Antrojo pasaulinio karo metu sportinė veikla Klaipėdoje prislopo. Dauguma Kuršių klubo narių žuvo mūšių laukuose, dalis išlikusių persikėlė į vakarinę Vokietijos dalį. Pokaryje jie papildė Baltijos buriavimo sąjungos (BSV) eiles, sportuodavo ant Štainhudo marių ledo (Žemutinė Saksonija) ir kt. Jau būdamas garbingo amžiaus, 2003 m. Vilhelmas Keleris buvo atvykęs į Klaipėdą ir regatoje rungtyniavo kartu su lietuvių sportininkais. Klubui Budys jis padovanojo tris senovines jachtas.
Vikintas Darius Šimanskas
Vikintas Darius Šimanskas (g. 1967 m. gegužės 22 d. Vilniuje) – Lietuvos neformalaus jaunimo pasipriešinimo sovietams judėjimo dalyvis, lietuviško klasikinio pankroko ikona.
1986 metais įkūrė pankroko grupę "WC" (1986 - 1987), dėl savo antisovietinių pažiūrų ir veiksmų buvo persekiojamas LSSR Valstybės saugumo komiteto - KGB, dalyvavo 1991 metų sausio įvykiuose. Nuo 2004 metų gyvena Londone, Didžioji Britanija. Žinomas sceniniu "Varveklio" pseudonimu.
Biografija
Aštuoniasdešimtųjų (1980 - 1990) pradžioje, mokėsi Kauno taikomosios dailės mokykloje, vėliau Vilniaus vakarinėje dailės mokykloje. Dirbo Vilniaus restauravimo dirbtuvėse. Laisvalaikiu tapydavo aliejiniais dažais. Jo paveiksluose buvo kritikuojamos ir pašiepiamos sovietinės realijos.
1985 metais sudegino sesers komjaunimo bilietą, buvo paskųstas ir persekiojamas KGB.
1985 metais planavo pabėgimą į Vakarus. Buvo paskųstas ir persekiojamas KGB.
1987 metais aliejiniais dažais ant Vilniaus 48-tosios vidurinės mokyklos lauko sienų užrašė šūkius "Laisvę Lietuvai", "Šalin KGB". Dėl to buvo tardomas KGB karininkų.
1988 metais įkūrė roko grupę "Genocidas Raudonajam Interventui", sutrumpintai "G.R.I.".
1988 metų pradžioje KGB buvo užvesta operatyvinė byla dėl to, kad Varveklis artėjančios Vasario 16-osios proga planavo sukurti ir viešai atlikti dainą, ant sienų užrašyti antisovietinius šūkius, pasiūti ir iškelti Nepriklausomos Lietuvos vėliavą.
1990 metais Lietuvai perimant įvairius pastatus, savanoriškai budėjo įvairiuose Vilniaus objektuose.
1991 metų sausio mėnesį atsidūrė Aukščiausiosios tarybos rūmuose. Vikinto Dariaus Šimansko tėvas Romualdas Šimanskas buvo šaulys, kuris tomis dienomis saugojo Aukščiausiosios Tarybos rūmus. Jis buvo paskirtas vadovauti savanorių grupei, kuriai sausio 12-ąją buvo pavesta pakeisti šaulius, anksčiau budėjusius Gedimino pilies bokšte prie vėliavos – Lietuvos nepriklausomybės simbolio. Kartu su tėvu ir kitais savanoriais V. D. Šimanskas sausio tryliktosios naktį saugojo Gedimino pilies bokštą ir ten prabuvo daugiau nei mėnesį.
2004 metais Vikintas Darius Šimanskas išvyko gyventi į Londoną.
Šaltiniai
www.kinfo.lt „Lietuva – tai jėga!“ – DIY pankroko dokumentika (apžvalga) https://kinfo.lt/lietuva-tai-jega-pankroko-dokumentika-apzvalga/ www.komentaras.lt Dokumentinis muzikinis filmas “Lietuva – tai jėga” – daugiau nei valanda svaiginančio laisvės troškimo! http://komentaras.lt/dokumentinis-muzikinis-filmas-lietuva-tai-jega-daugiau-nei-valanda-svaiginancio-laisves-troskimo/comment-page-1/ www.15min.lt Pankroko gimimas sovietinėje Lietuvoje: naujos muzikos srovės formavimasis ar anarchistinis chaosas? https://www.15min.lt/kultura/naujiena/muzika/pankroko-gimimas-sovietineje-lietuvoje-naujos-muzikos-sroves-formavimasis-ar-anarchistinis-chaosas-284-683655 Jie saugojo mūsų nepriklausomybės simbolį http://m.diena.lt/naujienos/lietuva/salies-pulsas/jie-saugojo-musu-nepriklausomybes-simboli-791624 www.delfi.lt Slaptas planas, kaip lietuviai ruošėsi ginti Gedimino pilį nuo sovietų https://www.delfi.lt/multimedija/sausio13/slaptas-planas-kaip-lietuviai-ruosesi-ginti-gedimino-pili-nuo-sovietu.d?id=70130892
Toronto zoologijos sodas
Toronto zoologijos sodas – zoologijos sodas, esantis Kanadoje, Toronte. Šis zoologijos sodas užima 287 ha, todėl Toronto zoologijos sodas yra didžiausias Kanadoje. Jis yra suskirstytas į septynis zoogeografinius regionus: Indomalaizijos, Afrikos, Amerikos, Tundros, Australazijos, Eurazijos ir Kanados.
Kai kurie gyvūnai yra apgyvendinti paviljonuose arba lauke, siekiant sukelti natūralumo įspūdį. Toronto zoologijos sodas turi vieną iš taksonomiškai įvairiausių gyvūnų kolekcijų bet kuriame zoologijos sode; šiuo metu Toronto zoologijos sode gyvena daugiau kaip 5 000 gyvūnų (įskaitant bestuburius ir žuvis), yra daugiau kaip 500 rūšių.
Zoologijos sodas priklauso Toronto miesto valdžiai. Pradėtas kurti pramonininko Hju Kroterso 1966 m., kai jis tapo pirmuoju Toronto zoologijos draugijos pirmininku. 1974 m. rugpjūčio 15 d. buvo atidarytas zoologijos sodas.
Bachmatų valsčius
Istorija
Valsčius įkurtas XIX a. Kauno gubernijoje. Panaikintas XIX a. pabaigoje.
Tiltiškių valsčius
Tiltiškių valsčius – buvęs administracinis-teritorinis vienetas dabartinės šiaurės rytų Lietuvos teritorijoje. Centras – Tiltiškės.
Sokulkos apskrities herbas
thumb|right|200px|Sokulkos apskrities herbas Sokulkos apskrities herbas - Sokulkos apskrities heraldinis simbolis.
Aprašas
Raudoname lauke žiūrintis atgal nuleistus sparnus demonstruojantis auksinis sakalas, su skambučiu ant kairės kojos.
Herbas patvirtintas 2005 m. lapkričio 25 dieną.
Rybackojė (apskritis)
Dabartinėje apskrityje XVIII a. pradžioje buvo įkurta slabada, vėliau kaimas. Kaip miesto rajonas Rybackojė pradėta projektuoti ir statyti 1983–1985 m.
Apskritį aptarnauja Sankt Peterburgo metropolitenas, čia yra galutinė Nevsko-Vasileostrovskaja linijos stotis (Trečioji linija). Iš metro stoties taip pat galima patekti ir į Rybackojės geležinkelio stotį, iš kurios kursuoja traukiniai į netoliese esančias gyvenvietes ir sodus. Apskrityje daugiausia yra miegamieji miesto rajonai, čia yra įvairaus amžiaus ir tipų gyvenamųjų namų kvartalai bei tipiškos maisto prekių parduotuvės. Pastaraisiais metais Rybackojėje padažnėjo statybos, čia atsirado keletas prekybos centrų. Daugiausia į vakarus nuo metro stoties yra keletas lengvosios pramonės įmonių. 2013 m. kompanija RosStrojInvest Rabackojėje pastatė antrą pagal aukštį pastatą mieste – gyvenamąjį namą „Kunigaikštis Aleksandras Nevskis“ (37 aukštai, 125 m).
Rybackojės apskrities ribos: nuo Zaporožskaja gatvės Obuchovskoj Oborony prospektu iki Černovo gatvės, toliau – Černovo gatve iki Nevos upės, toliau – Neva iki Deviatogo Janvaria gatvės, šiaurine kelio Ust Ižora – Ust Slavianka kelio puse, Ust Slavianka, palei šiaurinę privažiavimo prie Kolpino valymo įrenginių puse, šiuos įrenginius apeina ir kerta geležinkelio atšaką į Volchovstrojų, toliau eina pietvakarine geležinkelio linijos atšakos puse iki rytinės Rybackojės metro depo pusės. Nuo ten – iki Maskvos geležinkelio atšakos, toliau palei vakarinę Maskvos geležinkelio atšaką iki Bratjev Gribakinych gatvės, jos ašimi – iki Zaporožskaja gatvės, toliau – Zaporožskaja gatvės ašimi iki Obuchovskoj Oborony prospekto.
FK Austria Wien (moterys)
Vienos „Austria“ – Austrijos futbolo klubas iš Vienos.
Istorija
1938 m. buvo įkurtas klubas, o 2015 m. liepos 1 d. suburta moterų ekipa. Pateko į aukščiausią šalies lygą ir rungtyniavo moterų Bundeslygoje.
Dalyvavo UEFA moterų čempionių lygos turnyre.
Čekijos masyvas
Čekijos masyvas arba Bohemijos masyvas  – neaukštų, sudūlėjusių kalnų masyvas daugiausia šiaurės vakarų Čekijoje, dalis – Vokietijoje ir Lenkijoje. Sudarytas iš keleto mažesnių masyvų: Rūdinių kalnų, Šumavos, Sudetų, Čekijos Miško, Čekijos-Moravijos aukštumos, atskirų kalnagūbrių bei tektoninės įdubos, kur plyti Palabio žemuma. Aukštis iki 1602 m (Snežka).
Masyvas susidaręs hercininės ir alpinės kalnodarų metu iš suraukšlėtų prekambro kristalinių ir metamorfinių uolienų sluoksnių, perkirstų paleozojaus granitoidų intruzijų. Paviršius smarkiai denuduotas. Yra akmens ir rusvosios anglių, geležies, cinko, švino, urano rūdų, grafito, kaolino telkinių. Trykšta mineralinės versmės (Marianske Laznių, Karlovy Varų, Teplicės kurortai).
Čekijos masyvas patenka daugiausia į Elbės baseiną (kerta Vltava, Ohržė). Per rytinę dalį teka Morava (Dunojaus intakas) ir jos intakai, per šiaurės rytų pakraštį – Oderio intakai. Daug tvenkinių ir hidroelektrinių. Lygumose auga ąžuolynai, ąžuolų ir skroblų miškai, kalnuose – mišrieji bukų, eglių, pušų miškai, aukščiau – eglynai. Slėniuose auginami javai, cukriniai runkeliai.
Čekijos masyve įsikūrę daug svarbių Čekijos miestų – Praha, Pilzenas, Česke Budejovicai, Pardubicės, Liberecas.
Klaipėdos-Gruobinios elektros jungtis
Klaipėdos-Gruobinios elektros jungtis – tarpvalstybinė elektros jungtis tarp Lietuvos ir Latvijos.
Istorija
1977 m. jungtis pradėta eksploatuoti. Tai viena iš 7-ių elektros jungčių tarp Lietuvos ir Latvijos bei viena iš keturių, kurios turi 330 kv kintamoji elektros srovę. Viena iš pagrindinių aukštos įtampos elektros jungčių su Klaipėdos miestu (kartu su Klaipėda-Sovetskas elektros jungtimi ir NordBalt povandeniniu aukštos įtampos elektros kabeliu). Jungtis sujungta su Klaipėdos transformatorine pastote. Jungties atkarpa Lietuvoje – 55,35 km.
2022 m. pradėtas antrasis Darbėnų-Bitėnų elektros jungties statybų etapas, kurio eigoje buvo numatyta ir atnaujinti elektros jungtį atkarpoje nuo Klaipėdos iki Latvijos sienos. Jungties linijos iš viengrandžių bus rekonstruojamos į dvigrandes.
Veselavos valsčius
Veselavos valsčius – buvęs administracinis-teritorinis vienetas dabartinės šiaurės rytų Lietuvos teritorijoje. Centras – Veselava.
Istorija
Valsčius trumpai gyvavo XIX a. 7-ajame dešimtmetyje Kauno gubernijoje.
Mažasis Sent Vinsentas
thumb|250px|Salos reginys
Sudervės valsčius
Sudervės valsčius – buvęs administracinis-teritorinis vienetas rytų Lietuvoje. Centras – Sudervė.
Laura Kubiliūtė
Laura Kubiliūtė (g. 2003 m. rugsėjo 18 d.) – Lietuvos futbolininkė, gynėja, žaidžianti FC Gintra klube. Kitados atstovavo Lietuvos jaunimo rinktinėms.
Karjera
Mokėsi Šiaulių sporto gimnazijoje bei tuo metu I lygoje atstovavo „ŠSG-FA Šiauliai“.
2022 m. atstovavo FK Saned.
„Gintros“ klubas
2023 m. pasirašė sutartį su FC Gintra.
2023 m. kovo 26 d. debiutavo A lygoje rungtynėse prieš Žalgirio MFA. Šiaulietės pirmavo rezultatu 1:0, bet pačioje rungtynių pabaigoje, jau per pridėtą laiką, prasileido įvartį ir rungtynės baigėsi lygiosiomis (1:1).
2023 m. birželio 11 d. pasižymėjo įvarčiu moterų A lygos rungtynėse prieš FC Hegelmann. Šiaulietės nugalėjo varžoves rezultatu 5-0.
Statistika
Spalvų reikšmės:
Rinktinės
Kitados atstovavo WU-17 bei WU-19 rinktinėms.
Neorealizmas (tarptautiniai santykiai)
Neorealizmas – tai tarptautinių santykių teorija, kurios žymiausias atstovas Kenneth N. Waltz teigė, kad tarptautinių santykių sistemą sudaro struktūra ir tarpusavyje sąveikaujantys vienetai (valstybės). Sistemą charakterizuoja trys jos struktūros savybės: santvarkos principas (principai, pagal kuriose išdėstyti sistemos vienetai), vienetų savybės bei sugebėjimų pasiskirstymas tarp vienetų. Pirmosios dvi tarptautinės sistemos savybės (vienetų išdėstymo principai ir savybės) yra nekintančios: sistema visada yra anarchiška, o sistemos vienetai visada pasižymi tuo, kad turi suverenitetą ir tarp jų nėra funkcinio pasiskirstymo. Sugebėjimų (galios) pasiskirstymas sistemoje, kuris gali būti apibūdinamas sistemos poliariškumo terminu, yra kintantis ir gali keisti sistemos pobūdį, nors pačios sistemos, K. Waltzo teigimu, beveik neįmanoma pakeisti, kadangi tam struktūra turėtų pasikeisti iš esmės.
K. Waltzas, manydamas, kad teorija turi būti metodologiškai griežtas aiškinamasis konstruktas, kuria dirbtinai nuo faktų atribotą tarptautinių santykių aiškinimo teoriją kaip įrankį, turintį padėti atsirinkti reikalingus faktus, įvykius, juos susisteminti ir aiškinti. Tokiu būdu jis atskiria tarptautinių santykių sritį, sudarytą iš objektų, procesų, jų sąveikų ir santykių, kuri turi būti tyrinėjama nepriklausomai nuo kitų sričių ir valstybės vidaus santvarkos. Nepaisant tokio teorinio konstrukto, K. Waltzas supranta, kad tarptautinių santykių sritis yra susieta su kitomis (nėra nepriklausoma ir izoliuota), tačiau jis sąmoningai daro dirbtinį atskyrimą (tik teoriniame lygmenyje), aiškindamas tarptautinę politiką kaip savarankišką struktūrą, nes atskyrimas padeda apibrėžti pagrindines tarptautinės politikos varomąsias jėgas ir principus, tiksliau numatyti ateities raidą. K. Waltzo teorija konstruojama ant tarptautinės politikos srities autonomijos (savarankiška struktūra) prielaidos.
Anarchiška tarptautinių santykių sistema
Anarchiškoje nepasitikėjimo kupinoje sistemoje valstybės, norėdamos būti saugios, turi kaupti karinę galią, joms iškeltos vienodos funkcijos, nepaisant skirtingų galimybių vykdyti jas. Todėl pagrindinis valstybių siekis – saugumas. Kadangi tokioje sistemoje nelygus ir nuolat kintantis galios pasiskirstymas, pajėgumas pasiekti tikslą priklauso nuo santykinės galios. Saugumas yra pirminis ir svarbiausias, tačiau minimalus valstybių siekis, o didžiausias – tarptautinis dominavimas. Siekdamos užsibrėžtų saugumo/dominavimo tikslų, valstybės renkasi galios balanso pusiausvyrą dviem būdais: didindamos savo ekonominę ir karinę jėgą arba (ir) kurdamos sąjungas.
K. Waltzas pastebi, kad skirtingų vidaus santvarkų (ideologijų, socialinių, ekonominių ir politinių santvarkų) valstybės vykdo panašią užsienio politiką. Kaip pavyzdį jis mini daug kuo besiskiriančių JAV ir SSRS elgesį Šaltojo karo metu (ypatingas panašumas užsienio politikoje matyti karinės jėgos pranašumo ir įtakos darymo kitoms valstybėms siekyje bei strateginio pranašumo lenktynėse). Bandydamas paaiškinti šį reiškinį, K. Waltzas padaro išvadą, kad suvienodinti užsienio politiką, apriboti savo veiklą tam tikra kryptimi, rinktis tarp tų pačių veiksmų modelių valstybes verčia jas veikiančios tarptautinių santykių sistemos jėgos.
Pasak K. Waltzo, anarchiškas tarptautinės srities pobūdis verčia kiekvieną valstybę kaupti galią. Jis mano, kad tarptautinės sistemos santvarkos principas yra anarchiškas pirmiausia todėl, kad šioje sistemoje nėra hierarchinių santykių, t. y. centrinės valdžios, kuri reguliuotų valstybių tarpusavio santykius. Bendros valdžios nebuvimas, K. Waltzo aiškinimu, reiškia, kad sistemoje yra bent dvi valstybės, virš kurių nėra „aukštesnės“ valdžios. Todėl jis teigia, kad tokioje sistemoje visos valstybės yra nuolatinėje karo padėties būsenoje, kadangi tarp sistemos vienetų vyrauja nepasitikėjimas. Tokioje aplinkoje yra numanoma, kad karas gali bet kada prasidėti, kadangi, kaip teigia K. Waltzas, moraliniai ir teisingumo aspektai nepanaikina karų priežasčių.
K. Waltzo teorijos kritika
K. Waltzo teorijos kritikai teigia, kad jo teorija nebėra pritaikoma, motyvuodami tuo, kad šiuolaikiniame pasaulyje moraliniai aspektai diskredituoja jėgos naudojimą užsienio politikoje, todėl didžiosios galios šiais laikais mažiau linkusios naudoti jėgą. Remiantis kritikų prognozėmis, ši tendencija turėtų išlikti tol, kol jėgos naudojimas taps išimtinai retu reiškiniu arba išnyks. Taip pat kritikai tvirtina, kad karinę konfrontaciją tarp didžiųjų galių pakeitė ekonominė konkurencija.
Bendradarbiavimas anarchiškoje tarptautinių santykių sistemoje
Tarptautinės politikos struktūra, pasak K. Waltzo, „nepritaikyta“ bendradarbiavimui tarp valstybių ir jį riboja. Vadinamojoje „savipagalbos“ sistemoje, vienetai (t. y. valstybės) gali bendradarbiauti daugiausiai tik norėdami apsisaugoti, o ne gauti naudos. Dėl tarptautinėje sistemoje vyraujančio nepasitikėjimo, valstybės, susidurdamos su galimybe bendradarbiauti dėl bendro gėrio, jaučiasi nesaugiai, joms iškyla klausimas, kaip reikės dalintis tą bendrą gėrį, kas gaus daugiau. Dėl taip pat sistemoje vyraujančio nesaugumo jausmo, silpnesnės valstybės bijo, kad kitai valstybei iš jųdviejų bendradarbiavimo gavus daugiau naudos ir tokiu būdu išaugus jos galiai, gali ją panaudoti prieš ją pačią. Todėl bendradarbiavimo dėl naudos perspektyva nesukelia ilgalaikio bendradarbiavimo, nors ir yra įmanoma trumpuoju laikotarpiu, sprendžiant tam tikrus abiem valstybėms aktualius klausimus, ženkliai nepadidinsiančius vienos valstybės santykinės galios kitai. Dar viena K. Waltzo įvardijama priežastis, trukdanti bendradarbiavimui – priklausomybės nuo partnerio baimė. Kalbant apie ekonominį – eksporto-importo – bendradarbiavimą, K. Waltzas išreiškia tvirtą poziciją, kad kuo daugiau valstybė specializuojasi, kuo didesnis jos eksportas ir importas, tuo labiau ji priklausoma (ypatingai nuo tų valstybių, kurios gamina tai, ko ji pati negamina).
Tačiau tarptautinėje sistemoje nuolat vyksta bendradarbiavimas saugumo sumetimais. Valstybės įsipareigoja kitoms valstybėms dėl galimybės jaustis saugesnėms. Nors K. Waltzo teigimu, valstybės nelinkusios ilgam bendradarbiavimui dėl naudos, kalbant apie valstybių pasidavimą kitų valstybių įtakai, situacija keičiasi: valstybės ieško sau naudos iš priklausomybės nuo kitų valstybių. K. Waltzas išskiria du bendradarbiavimo tipus, kuriuos renkasi valstybės, tai balansavimo politika ir vadinamoji „prisišliejimo“ politika, kurias jis pateikia kaip priešingas viena kitai. „Prisišliejimo“ politika pasireiškia silpnesnės valstybės sąjunga (nebūtinai formalia) su stipresne.
K. Waltzo dviejų rūšių – „balansavimo“ ir „prisišliejimo“ – bendradarbiavimo anarchiškoje tarptautinėje sistemoje teoriją plėtoja žinomas neorealizmo atstovas S. Waltas. Perimdamas didelę dalį įsitikinimų iš K. Waltzo, jis teigia, kad balansavimo strategija reiškiasi valstybių sąjunga prieš dominuojančią grėsmę su tikslu atsverti jos galią. „Prisišliejimo“ politika dažniausiai pasireiškia susivienijimu su grėsmės šaltiniu. K. Waltzas, supriešindamas „balansavimo“ politiką su „prisišliejimo“, teigia, kad pirmoji yra silpnų valstybių sąjunga su silpnesne puse, o antroji – su stipresne, tačiau S. Waltas išplečia K. Waltzo teoriją, išskirdamas kitus, ne vien tik galios, motyvus kuriant sąjungas, tai yra: grėsmės lygis (nustatomas remiantis bendra galia), geografinis grėsmės šaltinio artumas, puolamoji galia, agresyvūs ketinimai. Anot jo, „balansavimo prieš grėsmę“ pasirinkimas yra labiau tikėtinas (tai yra dominuojanti tendencija tarptautinėje politikoje) ir mažiau pavojingas. Pasak R. Schwellerio, balansavimo politika yra dažniau pasirenkama sąstingio, o „prisišliejimo“ – pokyčių sistemoje laikotarpiu. R. Schwelleris nesutinka su S. Walto daromu supriešinimu tarp šių dviejų bendradarbiavimo politikos rūšių ir teigimu, kad „prisišliejimo“ politika vykdoma išimtinai retai, pateikdamas pastarojo kritikų išreikštus argumentus, jis teigia, kad balansavimo tikslas yra apsaugoti turimas „vertybes“, o „prisišliejimo“ – jas įgyti. Be to, R. Schwellerio teigimu, S. Waltas daro klaidą, nekalbėdamas apie tai, kad sąjungas gali sudaryti ne tik valstybės, jaučiančios grėsmę, bet ir tos, kurios pačios yra grėsmės šaltinis.
Strėvininkų valsčius
Strėvininkų valsčius – buvęs administracinis-teritorinis vienetas vidurio Lietuvoje. Centras – Mūro Strėvininkai.
Istorija
Valsčius minimas 1387 m. Ldk Jogailos rašte.
Elektroninis dalyvavimas
Elektroninis dalyvavimas, '''el. dalyvavimas, e-dalyvavimas''' – informacinių technologijų naudojimas gerinant abipusį piliečių ir valdžios dalyvavimą sprendimų priėmimo procesuose, įgalinant piliečius bendrauti ir bendradarbiauti su sprendimų priėmėjais pasitelkdami el. komunikacijos priemones.
E-dalyvavimo nauda
E-dalyvavimas gali būti naudingas valdžiai ir piliečiams. Išskiriami tokie e-dalyvavimo privalumai valdžiai:
Tačiau piliečiai gauna kitos naudos iš e-dalyvavimo:
Lietuva
Lietuva pagal Jungtinių Tautų skaičiuojamą elektroninės valdžios išplėtojimo indeksą 2018 m. užima 40 vietą iš 193 pasaulio valstybių, o pagal piliečių e-dalyvavimo indeksą priskiriama prie paties aukščiausio indekso (daugiau nei 0,75).
Lietuvoje yra e-peticijų portalas www.peticijos.lt, kuriame peticijos suskirstytos pagal temas (aplinkosauga, švietimas, sportas, žiniasklaida, ekonomika ir verslas, sveikatos apsauga, valdžia ir politika, žmogaus teisės). Taip pat nacionaliniu mastu gyventojai gali komunikuoti su valdžia per tinklalapį www.e.pilietis.lt Svetainėje sudarytos galimybės piliečiams kreiptis į vyriausybės valdymo srities institucijas.
Karklės kapinės
Karklės kapinės (arba Karklės I senosios kapinės, Liepų kapinės, Skenduolių kapinės) – veikiančios riboto laidojimo kapinės Karklės kaime, kopose prie Baltijos jūros (vienintelės kapinės ant jūros kranto Lietuvoje). Kapinėse buvo laidojami skenduoliai, vėliau Karklininkų (dabar Karklė) gyventojai. Įtrauktos į Kultūros vertybių registrą (unikalus kodas ). Kapinės garsėjo savo lietais, kaltais kryžiais, „tablyčiomis“, santūriomis granitinėmis ar marmurinėmis lentelėmis.
Kapinėse yra apie 200 kapų, išlikę palaidojimai nuo XIX a. Antkapiai akmeniniai, geležiniai ir mediniai. Senųjų medinių kryžių ar krikštų beveik nebėra, dalis nurinkta ir sukrauta prie kapinių tvoros. Užrašai neįskaitomi arba įskaitomi sunkiai. XX a. pradžioje kapinės vadintos Liepų kapinėmis, iš to laikmečio išlikę mediniai bei akmeniniai antkapiai su epitafijomis vokiečių kalba. Palaidotųjų pavardės būdingos pajūrio gyvenviečių lietuvninkams: Plennis, Tydekas, Mykolait, Gibbisch, Lumplesch, Macpreits, Lenart, Bastions, Zwikis. Kapai orientuoti į vakarus, rytų-vakarų kryptimi. Šiuolaikiniai palaidojimai neypatingi.
Saparua
thumb|220px|Salos geografinė padėtis Saparua  – Molukų salyno sala, esanti į rytus nuo Ambono ir priklausanti Indonezijai. 32 tūkst. gyventojų (2010 m.), plotas – 168,1 km². Salos pietuose yra uostas. Yra 17 kaimelių, didžiausi – Saparua, Tuhaha, Nolutas.
Vietiniai gyventojai vartoja saparujiečių kalbą, taip pat kalbama indoneziečių kalba.
Merkas
thumb|right|200px|1671 m. Škotijos karaliaus Karolio II merkas. Skersmuo 26 mm, svoris 6,19 g. Kaldintas Edinburgo kalykloje. thumb|right|200px|1577 m. Škotijos karaliaus [[Jokūbas VI|Jokūbo VI pusmerkis.]] Merkas – Škotijos sidabro moneta, buvusi apyvartoje XVI a. pabaigoje ir XVII a.
Pavadinimas kilęs iš mark 'markė', kuris reiškė sidabro markę.
Pradžioje merkas buvo vertas 13 šilingų ir 4 pensų (lygiai 2⁄3 Škotijos svaro), vėliau vertė pakilo iki 14 šilingų.
Be 1 merko buvo kaldinamos ir šie nominalai:
Škotijoje merklandu vadino žemės plotą, už kurios nuomą mokėdavo 1 merką.
Paragaudžio valsčius
Istorija
Valsčius minimas 1294–1330 m. šaltiniuose kaip labai dažnai Vokiečių ordino pulta vietovė.
Suvaidiškiai
Suvaidiškiai – kaimas Rokiškio rajono savivaldybėje, 11 km nuo Pandėlio.
Jonas Koreva
Jonas Koreva (1882 m. lapkričio 8 d. Šiluvos valsčius – 1941 m. Kaunas) – Lietuvos kariuomenės karininkas, pulkininkas.
Biografija
1905 m. baigė Vilniaus karo mokyklą, tarnavo Rusijos imperijos kariuomenėje. Grįžęs į Lietuvą 1919 m. kovo mėn. mobilizuotas į Lietuvos kariuomenę, paskirtas Krašto apsaugos ministerijos Tiekimo skyriaus viršininku. 1919 m. tarnavo Lietuvos karinėje misijoje Prancūzijoje. 1919 m. pulkininkas. 1919–1920 m. Tiekimo skyriaus viršininkas. 1920–1921 m. Krašto apsaugos ministerijos ypatingųjų reikalų karininkas, 1921–1922 m. Kontrolės skyriaus viršininkas. 1922–1924 m. kariuomenės intendantas. 1924–1926 m. pėstininkų ir šaudymo inspektorius, 1926–1930 m. Vyriausiojo kariuomenės štabo pėstininkų inspektorius.
Fraser Patrick
miniatiūra|F. Patrick Fraser Patrick (g. 1985 m. lapkričio 8 d. Glazge) – škotų profesionalus snukerio žaidėjas, užimantis 103 vietą pasauliniame reitinge. Nuo 2007 m. yra tarp geriausių pasaulio žaidėjų. Jis turi 16 šimtinių serijų, didžiausias breikas – 139. Kol kas jo didžiausias karjeros pasiekimas yra aštuntfinalis. 2017 m. iškrito iš turo, bet 2019 m. gegužę vėl sugrįžo.
Aristides Pereira
Biografija
Aristidas Pereira gimė Boa Vista saloje. Pirmasis vyriausybinis darbas - telekomunikacijų vadovas Bisau Gvinėjoje. Buvo įsitraukęs į kolonizacijos priešininkų judėjimą, greitai kilo partijos laipteliais aukštyn.
Būdamas prezidentu išlaikė demokratišką valdymą, šalyje buvo laikomasi žmogaus teisių. Šalis garsėjo kaip viena iš demokratiškiausių valstybių Afrikoje. Žaliasis Kyšulys pasižymėjo tuo, jog buvo viena iš nedaugelio Afrikos šalių kur nebuvo įteisinta mirties bausmė.
Mirė 2011 metais, Portugalijoje. Jo garbei pavadintas oro uostas Boa Vista saloje.
Kletas Julius Koreva
Kletas Julius Koreva (slapyvardis Skirmuntas, 1837 m. Panevėžiukas, Kauno valsčius – 1863 m. kovo 21 d. Kaunas) – Lietuvos 1863 m. sukilimo dalyvis.
Biografija
Gimė ir augo Panevėžiuko dvare. 1859 m. baigė Sankt Peterburgo miškininkystės institutą. Prasidėjus sukilimui, nuo 1863 m. vasario buvo Trakų apskrities karinis viršininkas. Apskrityje organizavo sukilėlių būrius. 1863 m. kovo mėn. pateko į pasalą. Paimtas į nelaisvę. Karo lauko teismo nuosprendžiu sušaudytas.
Talino zoologijos sodas
Talino zoologijos sodas – zoologijos sodas, veikiantis Estijoje, Taline, Veskimetsos mikrorajone. Jis užima 89 ha teritoriją, 2012 m. duomenimis, turėjo 548 rūšių ir porūšių gyvūnijos atstovų, per 13 tūkst. gyvūnų, kasmet sodą aplankė iki 334 tūkst. lankytojų. miniatiūra|160px|left|Pašto ženklas, išleistas zoologijos sodo 50-mečiui, 1989 m.
Istorija
1937 m. Helsinkyje pasaulio čempionų titulą laimėjo Estijos snaiperių šaulių komanda. Jie su savimi parsivežė dovanotą jauną lūšį, pavadintą Illu. Ji tapo pirmuoju eksponatu zoologijos sode, kuris buvo oficialiai atidarytas 1939 m. rugpjūčio 25 d. Vėliau šio gyvūno atvaizdas buvo įdėtas oficialioje zoologijos sodo emblemoje.
Ekspozicija
miniatiūra|right|220px|Amūrinis leopardas Darla miniatiūra|right|220px|Stumbrai miniatiūra|right|220px|Kupranugariai
Talino zoologijos sode yra viena didžiausių pasaulyje kalnų ožių ir avinų kolekcija, didelė erelių ir pelėdų rūšių įvairovė. Sode įrengtos dvi tropikų buveinės, kuriose laikomi krokodilai ir kiti ropliai, taip pat žuvys, egzotiški paukščiai, marmozetės, šimpanzės ir mangustos.
Dramblių buveinė įrengta 1989 m. minint zoologijos sodo 50-metį. Jame gyvena gyvatės, afrikiniai drambliai, mažieji hipopotamai, šarvuočiai ir graužikai.
Nuo 2004 m. veikia alpinariumas, kuriame lankytojai gali pamatyti kalninius avinus ir ožius, snieginius leopardus.
Vidurinės Azijos kompleksas buvo pastatytas 2002 m. Čia įkurdinti tokie gyvūnai, kaip Prževalskio arkliai, dvikupriai kupranugariai, stumbrai, jakai ir hienos. Netoli šio komplekso gyvena fazaniniai paukščiai, ežerėliuose plaukioja antys, gulbės, pelikanai ir daugelis kitų vandens paukščių.
Ant plėšriųjų paukščių uolos gyvena įvairių rūšių ereliai, grifai ir pelėdos, tarp jų galima išvysti kilnųjį erelį, baltapetį jūrinį erelį, paprastąją liepsnotąją pelėdą.
Talino zoologijos sodas sėkmingai augino ir veisė daugelį gyvūnų, įskaitant amūrinį leopardą, ilgauodegį goralą, baltapetį jūrinį erelį, juoduosius raganosius ir snieginius leopardus.
Talino zoologijos sodas yra įsitraukęs į nykstančių europinių audinių išsaugojimo programą.
Incidentai
2007 m. pabaigoje iš narvo ištrūko poliarinis lokys, kurį teko gaudant užmigdyti trankviliantais.
2004 m. liepos mėn. zoologijos sodo teritorijoje po jo uždarymo per neapsižiūrėjimą pasiliko neblaivus lankytojas. Jis pabudęs prisiartino prie poliarinio lokio voljero, per grotas bandė jį pašerti. Tačiau žvėris griebė už rankos, ir tik nelaimėlio šauksmą išgirdę apsaugininkai atskubėję jam suteikė pagalbą. Nors nukentėjusiam buvo atlikta operacija, tačiau jis neteko rankos.
Pitnakas
Pitnakas  – miestas Uzbekistane, Chorezmo vilajete, 67 km į pietryčius nuo Urgenčo, Amudarjos kairiajame krante, Turkmėnistano pasienyje (priešais Gazadžako gyvenvietę). Yra geležinkelio stotis, keliai į Dašoguzą, Turkmenabatą. Automobilių pramonė. Vystoma drėkinamoji žemdirbystė.
Istorija
Pitnakas rašytiniuose šaltiniuose minimas nuo III a. pr. m. e.
1740 m. ties Pitnaku įvyko mūšis tarp chorezmiečių ir Nadyršacho kariaunos. Vėliau gyvenvietė vardinta Šaralauku. Išaugo XX a. vid., rengiant Tiujamujuno drėkinimo kanalų sistemą. 1974 m. suteiktas miesto statusas. 1976–1998 m. miestas vadintas Družba (Дружба).
International DN
International DN (dažniausiai tiesiog DN) – pasaulyje populiariausia burinių ledrogių klasė.
Konstrukcija
thumb|rigt|250px|DN ledrogių vaizdas Ledrogėmis buriuoja vienas sportininkas, kuris sėdi už iškeltos burės (jos plotas 5,57 m²). Korpusas primena medinę baidarę, pakeltą virš ledo ir judančią ant trijų pačiūžų. Konstrukcijos ilgis – 3,7 m; plotis – 0,5 m; o burinio stiebo aukštis – 4,9 m; tipinis svoris: 60–90 kg. Tarp pačiūžų susidaro lygiašonis trikampis, kurio viršūnė yra ledrogių priekyje.
Vidutinis greitis: 80 km/h (pučiant 6 m/s vėjui), pasiektas maksimalus – 145 km/h.
Istorija
thumb|rigt|250px|DN ledrogių lenktynės [[Lenkija|Lenkijoje]] Šių jachtų istorija prasidėjo ekonomiškai sudėtingais 1937 m., kai amerikiečių laikraštis „Detroit News“ paskelbė nebrangių, lengvai pernešamų burinių ledrogių konkursą. Jį laimėjo konstruktoriai Archie Arroll, Art Jarrett ir Joe Lodge, savo kūrinį suprojektavę su vienintele 60 kvadratinių pėdų bure. Jau pirmaisiais pokonkursiniais metais pagal pateiktus brėžinius JAV pasigaminta apie penkiasdešimt „Blue Streak 60“ (taip ši klasė pirmiau vadinosi) jachtų. Vėliau klasė pervadinta pagal laikraščio pavadinimą DN–60, galiausiai išliko santrumpa DN.
Europoje DN jachtos išplito XX a. šešiasdešimtaisiais metais ir pagal populiarumą aplenkė Monotipą–XV. 1962 m. JAV Mičigano valstijoje įkurta Tarptautinė DN klasės ledrogių buriuotojų asociacija, rengiami žemynų ir pasaulio čempionatai. Prieškario buriavimo ant ledo tradicijas Lietuvos TSR gaivino klaipėdietis treneris Vladimiras Vasiljevas. Jau po Nepriklausomybės atstatymo įkurta Lietuvos tarptautinės DN klasės ledrogių buriuotojų asociacija (vadovas Vadimas Grigonis). Tris kartus (2007 m. Šiauliuose ant Rėkyvos ežero, 2013 m. Nidoje Kuršių mariose ir 2015 m. Šiauliuose ant Rėkyvos) organizuoti Pasaulio ir Europos jaunių iki 21 metų DN čempionatai.
Jaunieji buriuotojai prieš startus DN ledrogėmis treniruojasi su mažesnėmis jachtomis Ice Optimist. Jiems taip pat rengiamos įvairios varžybos ir žemyno pirmenybės.
Víctor Basadre
Viktoras Manuelis Basadrė Oroskas (g. 1970 m. vasario 18 d.) – Ispanijos futbolo specialistas, futbolo treneris. 2020 m. pradžioje laikinai vadovavo FK Žalgiris, o 2021 m. sezone tapo FK Sūduva vyr. treneriu. Turi UEFA Pro licenciją.
FK Žalgiris
2020 m. sausio mėn. „Žalgiris“ pasirašė sutartį su treneriu iš Ispanijos Juan Ferrando, tačiau jo sveikatos būklė komplikavosi ir „Žalgirio“ vadovybei teko toliau tęsti vyr. trenerio paieškas. Basadre, turėjęs tapti trenerio asistentu, atvyko į Lietuvą ir dalyvavo pirmose treniruotėse su ekipa. Klubo vadovybė vėliau į vyr. trenerio postą pakvietė baltarusį Baga (Baha) ir ispanas išvyko iš Vilniaus klubo.
FK Sūduva
2021 m. buvo pranešta, kad FK Sūduva pasikvietė Basadre ir patikėjo jam vyr. trenerio postą. Nors debiutas A lygoje buvo nevykęs ir FK Sūduva pralaimėjo panevėžiečiams, tačiau marijampoliečiai pirmojo rato pabaigoje buvo pirmenybių lyderiais.
Buvo pripažintas geriausiu balandžio mėnesio treneriu.
2022 m. balandžio 4 d. paskelbta apie tai, kad treneris palieka komandą. 2021 m. A lygoje „Sūduvos“ klubas. liko antroje vietoje, 2022 m. pradžioje iškovojo LFF Supertaurę, tačiau „Optibet A lygoje“ po 5 turų buvo surinkę vos 5 taškus ir tenkinosi šeštąja vieta.
Komandiniai
FK Sūduva
Panevėžio rajono savivaldybės viešoji biblioteka
Panevėžio rajono savivaldybės viešoji biblioteka – pagrindinė biblioteka Panevėžio rajono savivaldybėje.
Filialai
2022 m. gegužę bibliotekoje buvo 36 filialai:
Uždaryti filialai:
Vietnamo liaudies armija
Vietnamo liaudies armija (, PAVN) – Vietnamo Socialistinės Respublikos ginkluotosios pajėgos ir valdančiosios Vietnamo komunistų partijos ginkluotasis sparnas. PAVN apima: sausumos pajėgos, karinės jūrų pajėgos, karinės oro pajėgos, pasienio apsauga ir pakrantės apsauga.
Per Pirmąjį Indokinijos karą (1946–1954 m.) PAVN dažnai buvo vadinama Vietminu. Vietnamo karo (1955–1975 m.) kontekste kariuomenė buvo vadinama Šiaurės Vietnamo armija. Tai leido rašytojams, JAV kariuomenei ir plačiajai visuomenei atskirti šiaurės komunistus nuo pietų komunistų, vadinamų Vietkongu.
Įranga
Nuo 1960-ųjų iki 1975 m. Sovietų Sąjunga kartu su kai kuriomis mažesnėmis Rytų bloko šalimis buvo pagrindinė karinės technikos tiekėja Šiaurės Vietnamui. Po pergalės Vietnamo kare ji išliko pagrindine įrangos tiekėja Vietnamui. Jungtinės Amerikos Valstijos buvo pagrindinė įrangos tiekėja Pietų Vietnamui. Didžioji dalis JAV ir Pietų Vietnamo kariuomenės paliktos įrangos atiteko susivienijusiai Vietnamo vyriausybei.
Rusija tebėra didžiausia ginklų tiekėja Vietnamui, o po 1986 m. didėjo ginklų pardavimas iš kitų šalių, ypač iš Indijos, Turkijos, Izraelio, Japonijos, Pietų Korėjos ir Prancūzijos. 2016 m. JAV prezidentas Barakas Obama paskelbė apie mirtinų ginklų embargo Vietnamui atšaukimą, todėl Vietnamas dažniau rinkosi kitų šalių, pavyzdžiui, Jungtinių Amerikos Valstijų, Jungtinės Karalystės ir kitų Vakarų šalių, karinę įrangą, o tai galėtų padėti sparčiau modernizuoti Vietnamo kariuomenę. Nuo 2018 m. Jungtinės Valstijos pradėjo teikti karo laivus Vietnamo pakrantės sargybai kaip dviejų valstybių karinio bendradarbiavimo dalį. Pirmasis iš šių laivų atvyko 2021 m.
Nors Rusija tebėra didžiausia Vietnamo ginklų tiekėja, stiprėjantis bendradarbiavimas su Izraeliu lėmė tai, kad Vietnamo ginkluotėje atsirado daug rusiškos ir izraelietiškos ginkluotės. Pavyzdžiui, PKMS, GK1 ir GK3 yra trys Vietname pagaminti vietiniai ginklai, sukurti pagal Izraelio Galil ACE modelį. Daugeliui naujų Vietnamo ginklų, ginkluotės ir įrangos taip pat didelę įtaką daro Izraelio karinės doktrinos, nes Vietnamo santykiai su daugeliu kaimyninių šalių yra ilgi ir problemiški.
Dirvinė glažutė
Dirvinė glažutė (Cerastium arvense) – gvazdikinių (Caryophyllaceae) šeimos, glažučių (Cerastium) genties žolinis augalas.
Daugiametis, 10-30 cm aukščio žolinis augalas. Šakniastiebis laibas, gulsčias, šakotas. Stiebai kylantys arba statūs, apvalūs, plaukuoti, vieni jų žiediniai, kiti bežiedžiai, įsišaknijantys. Pamatinė augalo dalis šakota. Visas augalas apaugęs trumpais liaukiniais plaukeliais. Lapai priešiniai, 1,5-3 cm ilgio, bekočiai, plaukuoti, lancetiški, nusmailėjusiomis viršūnėmis, jų pažastyse išauga labai trumpi, lapuoti ūgliai. Kekės pavidalo žiedynas stiebų viršūnėse. Žiedai gana stambūs, iki 1 cm pločio. Taurėlapiai 5, lancetiški, smailūs, plaukuoti, pieviniais pakraščiais, 4-6 mm ilgio. Vainiklapiai 5, balti, iki trečdalio įskelti, dukart ilgesni už taurėlapius. Vaisius – 8-10 mm ilgio, nusvirusi, su 9 danteliais dėžutė, pilna mažų, 0,8-1 mm ilgio, rusvų, karpotų, apvalių sėklų.
Žydi gegužės ir birželio mėn. Auga sausose pievose, šlaituose, pakelėse, laukuose. Dažna visoje Lietuvoje.
Gana įkyri piktžolė, užteršianti žiemkenčius.
Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 100 psl.
WASP-104b
WASP-104b – karštojo Jupiterio tipo egzoplaneta, skriejanti apie WASP-104 žvaigždę. WASP-104 sistema yra Liūto žvaigždyne, nuo Saulės sistemos nutolusi apie 466 šviesmečius. WASP-104b – viena iš tamsiausių atrastų egzoplanetų. Planeta aptikta tranzitų metodu.
Charakteristika
2018 m. Kilio universitete atlikto tyrimo duomenimis, tanki planetos atmosfera, sudaryta iš natrio bei kalio, gali sugerti daugiau nei 97 % ją pasiekiančios šviesos. Kornelio universiteto bibliotekos paskelbtame pranešime egzoplaneta apibūdinama kaip „tamsesnė už medžio anglį“ ir „viena mažiausiai šviesos atspindinčių iki šiol atrastų planetų“. Tamsesnės, manoma, tėra egzoplanetos TrES-2b bei WASP-12b. Šiuo atžvilgiu į WASP-104b panaši WASP-12b sugeria 94 % ją pasiekiančios šviesos.
WASP-104b dydis artimas Jupiterio dydžiui: planetos masė bei spindulys yra atitinkamai 1,272 ir 1,137 karto didesni nei Jupiterio. Tai dujinė milžinė, 12,5 karto masyvesnė už Žemę, jos tankis nedidelis.
WASP-104b kol kas yra vienintelė WASP-104 žvaigždės sistemoje atrasta egzoplaneta. Šios G8 spektrinio tipo žvaigždės amžius siekia 3 milijardus metų. WASP-104b orbitos periodas – 1,8 paros, o orbitos spindulys – 0,02918 av.
Suvaizdžiai
Suvaizdžiai – kaimas Rokiškio rajono savivaldybėje, 4 km nuo Pandėlio.
Suvainiai
Suvainiai – kaimas Kupiškio rajono savivaldybėje, 3 km nuo Palėvenėlės.
Žymūs žmonės
Kaime gimė slaptųjų daraktorių mokyklų steigėjas kunigas J. Katelė.
Čerkez Košas
miniatiūra|Čerkez-Košas Čerkez Košas  – kalnas Kryme, pietrytinėje Babugan Jailos masyvo dalyje. Aukštis – 1395 m.
Kalno forma primena piramidę.
Nuorodos
[http://geokrym.narod.ru/toponim/t-c-ya.html Крым. Географические названия]
Čekijos Miškas
Čekijos Miškas, Bohemijos Miškas arba Aukštutinio Pfalco miškas (Oberpfälzer Wald) – Čekijos masyvo kalnagūbris, besidriekiantis išilgai Čekijos ir Vokietijos valstybinės sienos. Ilgis šiaurės vakarų–pietryčių kryptimi siekia 100 km. Aukštis iki 1042 m (Čerchovo k., Čekija). Būdingos plokščios kalnų viršūnės, platūs, išilgi slėniai. Čekijos Mišku eina Elbės ir Dunojaus baseinų vandenskyra. Masyvas sudarytas iš granitų, gneisų, kristalinių skalūnų.
Šlaituose iki 800 m aukščio auga bukų miškai, aukščiau – eglių ir kėnių miškai, viršūnėse yra durpynų. Yra granito skaldyklų. Masyvą kerta Prahos–Niurnbergo plentas.
Panevėžio-Aizkrauklės elektros jungtis
Aizkrauklės–Panevėžio elektros jungtis – elektros jungtis tarp Latvijos ir Lietuvos.
1970 m. pradėtas jungties eksploatavimas. Tai viena iš 7-ių elektros jungčių tarp Lietuvos ir Latvijos bei viena iš keturių, kurios turi 330 kV kintamoji elektros srovę. Jungtis sujungta su Pliavinių hidroelektrine ir Panevėžio transformatorių pastote.
Suvalkynė
Suvalkynė – kaimas Molėtų rajono savivaldybėje, 4 km nuo Žalvarių.
Omerta (grupė)
„Omerta“ – lietuviška repo muzikos grupė.
Grupės istorija prasidėjo 2005 m. išleidus dainą „Važiuojam per gyvenimą“, patekusią į lietuviško repo rinkinį „Ultimatumas 3“.
Diskografija
Albumai
Singlai
Videografija
Vilniaus Gedimino technikos universiteto Taryba
Vilniaus Gedimino technikos universiteto Taryba – kolegialus Vilniaus Gedimino technikos universiteto valdymo organas, aukščiausioji savivaldos institucija. Taryba renkama 5 metams, tas pats asmuo Tarybos nariu gali būti ne ilgiau kaip dvi kadencijas iš eilės. Taryba sudaroma iš išorės verslo ir asociacijų bei VGTU akademinės bendruomenės atstovų.
Veikla
Kiekvienais metais iki balandžio 2 d. rengia metinę savo veiklos ataskaitą ir ją pateikia Seimui. Eiliniai posėdžiai rengiami ne rečiau kaip du kartus per akademinius mokslo metus. Renka rektorių, tvirtina jo pateiktą mokslo įstaigos strateginį veiklos planą, teikiamus plėtros, pertvarkos planus, atlieka kitas teisės aktuose nustatytas funkcijas.
Tarybos nariai
2016 m. gegužės 24 d. išrinktos Tarybos nariai:
Tarybos nariams gali būti atlyginama už veiklą einant Tarybos nario pareigas iš Universiteto lėšų, atsižvelgiant į šalies ūkio darbuotojų vidutinio mėnesinio darbo užmokesčio dydį, faktiškai dirbtą laiką. S. Leonavičius vadovaujama VGTU Taryba išsiskyrė tuo, kad dirbo visuomeniniais pagrindais. Priklausančio atlygio lėšos skirtos studentų unikalių projektų įgyvendinimui: biosignalais valdomo rankos protezo gamybai, 3D atspausdintos ortopedinės avalynės ir jos komponentų gamybai, vertikaliai stulpu judančio roboto kūrimui ir kitiems.
Juliet Sunday
Karjera
Gimė Nigerijoje, rungtyniavo gimtinėje ir tapo šalies čempione su „Baylesa Queens“. Klubas pateko į Afrikos žemyno CAF Čempionių lygoą.
FC Gintra
2023 m. tapo žinoma, atstovaus „Gintros“ klubui.